12 Ek is dankbaar teenoor Christus Jesus, ons Here. Hy het my krag gegee en ’n bediening aan my toegewys omdat hy my as getrou beskou het,+ 13 al was ek vroeër ’n lasteraar en ’n vervolger en ’n trotse man.+ Tog is genade aan my betoon omdat ek oningelig was en sonder geloof opgetree het. 14 Maar die onverdiende goedheid van ons Here was buitengewoon groot, saam met geloof en die liefde wat in Christus Jesus is. 15 Hierdie woorde is betroubaar en verdien om ten volle aanvaar te word: Christus Jesus het in die wêreld ingekom om sondaars te red,+ en ek is die ergste van hulle almal.+ 16 Maar genade is aan my betoon sodat Christus Jesus al sy geduld kon toon deur middel van my, die ergste geval. So het ek ’n voorbeeld geword vir dié wat geloof in hom sal stel om die ewige lewe te verkry.+
18 My kind, Timoʹteus, ek gee hierdie opdrag aan jou in ooreenstemming met die profesieë wat oor jou gemaak is, sodat jy daardeur kan aanhou om die goeie oorlog te voer+ 19 terwyl jy geloof en ’n goeie gewete+ behou. Party het hulle gewete opsygestoot, en as gevolg daarvan het hulle geloof skipbreuk gely. 20 Himeneʹus+ en Aleksander is onder hulle, en ek het hulle aan Satan oorgelewer+ sodat hulle deur dissipline geleer kan word om nie te laster nie.